OpenLLM-France/wikimedia huggingface dataset:
# Tetrahidrofurfuril alkohol

Kimika organikoan tetrahidrofurfuril alkohola (THFA) konposatu organiko heteroziklikoa da HOCH$_2$C$_4$H$_7$O formula duena eta alkoholen familiakoa. Tetrahidrofuranoaren deribatu bat da, 2 posizioan hidroximetilo talde bat duena.
Likido kolorgea da. Disolbatzaile gisa eta epoxi erretxinen formulazioan usatzen da. Furfurala hidrogenatuz sintetizatzen da.

## Erreferentziak

* ↑ (Ingelesez) Ullmann's Encyclopedia of Industrial Chemistry. (1. argitaraldia) Wiley 2000-06-15 doi:10.1002/14356007.a12_119.pub2. ISBN 978-3-527-30385-4. (Noiz kontsultatua: 2023-12-06).
* ↑ (Ingelesez) PubChem. «Tetrahydrofurfuryl alcohol» pubchem.ncbi.nlm.nih.gov (Noiz kontsultatua: 2023-12-06).

## Kanpo estekak

* Datuak: Q2406741
* Multimedia: Tetrahydrofurfuryl alcohol / Q2406741
# Tetrahidrofurano

Tetrahidrofuranoa (THF; IUPAC, oxolanoa) C$_4$H$_8$O formulako konposatu organikoa da.Uretan eta disolbatzaile organikoetan disolbatzen den likido kolorge, sukoi eta toxikoa. Erretxinen disolbatzaile gisa, polimerizazioetan monomero gisa eta bitartekari kimiko gisa erabiltzen da, besteak beste.

## Produkzioa

Industrian gehienbat usatzen den metodoa 1,4-butanodiolaren deshidratazioa da katalizatzaile azido bat erabiliz. Hiru urratsetan burutzen da prozesua. Lehenean azetilenoa eta formaldehidoa erreakzionarazten dira 2-butino-1,4-diola sintetizatzeko. Ondoren, atzen hau hidrogenatzen da 1,4-butanodiola lortuz eta azkenik deshidratazio azidoa gauzatzen da.
Furanoaren hidrogenazio katalitikoaz ere presta daiteke.

## Erabilera

Monomero moduan baliatzen da polimerizazio-prozesuetan. Azido sendoen presentzian THFa polimerizatu egiten da politetrahidrofuranoa eratuz.
    n C$_4$H$_8$O → −(CH$_2$CH$_2$CH$_2$CH$_2$O)$_n$−
Polimero hau poliuretano elastomerikoa fabrikatzen baliatzen da nagusiki.
Disolbatzaile moduan TFHak erabilera ugari ditu, esaterako, bernizak edo poli(binil kloruro)a disolbatzeko. Poli(azido laktiko)a estruitzen dituzten 3D inprimagailuetan ere erabiltzen da. Polimeroen disolbatzaile gisa usatzen da hainbat kromatografia-tekniketan.
Laborategian ere disolbatzaile oso erabilia da, adibidez, Grignarden erreaktiboen kasuan.

## Arriskuak

THFa ez da oso toxikoa eta LD$_{50}$-a azetonaren parekoa du. Hala ere, erraz permeatzen da azalean zehar horren deshidratazioa eraginez. Bestetik, kautxuzko eskularruak oso erraz disolbatzen ditu eta nitrilo kautxuzko eskularruak usatzea gomendatzen da.
Bestetik oso sukoia da eta kontuz ibili behar da garren inguruan.
Dena dela, arriskurik handiena sortzen da THFak 2-hidroperoxitetrahidrofuranora oxidatzeko joera duela airearen presentzian.
Horregatik, sarri, THF komertziala dibutilhidroxitoluenorekin egonkortzen da.

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2021-03-10).
* ↑ (Ingelesez) Müller, Herbert. (2011). «Tetrahydrofuran» Ullmann's Encyclopedia of Industrial Chemistry (American Cancer Society) doi:10.1002/14356007.a26_221.pub2. ISBN 978-3-527-30673-2. (Noiz kontsultatua: 2021-03-10).
* ↑ (Ingelesez) «Organic Syntheses Procedure» www.orgsyn.org (Noiz kontsultatua: 2021-03-10).
* ↑ Kirk-Othmer encyclopedia of chemical technology.. (5th ed. argitaraldia) ©2004-©2007 ISBN 978-0-471-48494-3. PMC 53178503. (Noiz kontsultatua: 2021-03-10).

## Kanpo estekak

* Datuak: Q278332
* Multimedia: Tetrahydrofuran / Q278332
# Torreadrada

Torreadrada Segoviako udalerria da, Sepúlveda eskualdean dagoena.
2009ko urtarrilaren 1eko erroldaren arabera 96 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q2046725
* Multimedia: Torreadrada / Q2046725
# Torreano

Torreano Italiako udalerri bat da. Udineko probintzian kokatuta dago, Friuli-Venezia-Julia eskualdean. 2.043 biztanle ditu, 34,99 kilometro koadroko azaleran banatuta.

## Mugakideak

Torreanok honako udalerri hauekin egiten du muga:
Cividale del Friuli Faedis Moimacco Pulfero San Pietro al Natisone Kobarid $^{(en)}$

## Kanpo estekak

* Datuak: Q53382
* Multimedia: Torreano / Q53382
# Torrebaja

Torrebaja (valentzieraz Torre Baixa) Valentziako Erkidegoko udalerria da, Rincón de Ademuz/Racó d'Ademús eskualdean eta Valentziako probintzian kokatua.
2009ko urtarrilaren 1eko erroldaren arabera 669 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q80114
* Multimedia: Torrebaja / Q80114
# Torre dos Clérigos

Torre dos Clérigos (eusk. "Klerikoen dorrea") Portugalgo Porto hirian kokatzen den kanpandorre barrokoa da Igreja dos Clérigos elizaren parte dena. Hain garaia izanik hiriko puntu guztietatik ikusten da eta hiriaren ikur ezagunenetakoa da.

## Historia

1732an hasi zen eliza eraikitzen eta 1750 hamarkadan bukatu zen. inarri eliptikoa izan zuen Portugalgo lehenengo eraikin barrokoa izan zen.
1754an hasi zen dorrearen eraikuntza eta 1763an bukatu zen. Toskanako kanpandorreetan oinarritu zen Nicolau Nasoni arkitekto italiarra, hortik dekorazio barroko erromatarra.

## Egitura

Klerikoen dorreak 75'6 metrotako altuera du. Sei solairu ditu eta goraino igotzeko 240 maila dituen eskailera igo beharra dago.

## Kanpo estekak

* Datuak: Q20986654
* Multimedia: Torre dos Clérigos / Q20986654
# Torre en Cameros

Torre en Cameros Errioxako udalerria da, 2005ean 17 biztanle zituena.

## Kanpo estekak

* Datuak: Q1636228
* Multimedia: Torre en Cameros / Q1636228
# Torrebarri jauregia

Torrebarri jauregia Bizkaiko Urduliz udalerrian dagoen jauregia da. Bolumen kubikoa eta apaindura urriko estilo trinkoa du.
XVII. mendearen azken aldera eraikitako jauregia da, Erdi Aroko eraikuntza baten hormaz baliatuz eraikia. Etxaurreak itxiak ditu.

## Erreferentziak

* ↑ hiru.eus. Ibilbidea Urdulizen barrena. .
* ↑ Urdulizko Udala. Torrebarri. .

## Kanpo estekak

* Datuak: Q47805235
# Torre la Ribera

Torre la Ribera (gaztelaniaz eta ofizialki Torre la Ribera eta aragoieraz Torlarribera) Huescako Ribagortza eskualdean dagoen udalerria da.
2007an 119 biztanle zituen.

## Kanpo estekak

* (Gaztelaniaz) Torre la Riberako udalaren webgunea
* Datuak: Q984625
* Multimedia: Torre la Ribera / Q984625
# Torre los Negros

Torre los Negros Teruelgo udalerria da, Jiloca eskualdean dagoena.
2009ko urtarrilaren 1eko erroldaren arabera 95 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1641538
* Multimedia: Torre los Negros / Q1641538
# Torre di Ruggiero

Torre di Ruggiero Italiako udalerri bat da. Catanzaroko probintzian kokatuta dago, Calabria eskualdean. 951 biztanle ditu, 25,37 kilometro koadroko azaleran banatuta.

## Mugakideak

Torre di Ruggierok honako udalerri hauekin egiten du muga:
Capistrano Cardinale San Nicola da Crissa Simbario Vallelonga Chiaravalle Centrale

## Kanpo estekak

* Datuak: Q53736
* Multimedia: Torre di Ruggiero / Q53736
# Torre di Santa Maria

Torre di Santa Maria Italiako udalerri bat da. Sondrioko probintzian kokatuta dago, Lombardia eskualdean. 734 biztanle ditu, 44,24 kilometro koadroko azaleran banatuta.

## Mugakideak

Torre di Santa Mariak honako udalerri hauekin egiten du muga:
Berbenno di Valtellina Buglio in Monte Caspoggio Castione Andevenno Chiesa in Valmalenco Montagna in Valtellina Postalesio Sondrio Spriana

## Kanpo estekak

* Datuak: Q39281
* Multimedia: Torre di Santa Maria / Q39281
# Ttan Ttakun irratia

Ttan ttakun irratia (ttan ttakun izena txalapartaren onomatopeiatik dator) Donostiako Irrati Euskaldun Librea da.
1995 urtean jaio zen Egiako Gazte Lokaleko lantegitzat, baina ondoren Donostiako irrati libre bakartzat finkatuko zen. Bere kokalekua Egia auzoko Karmengo Ama kaleko Gazte Lokalean du. Irratia modu asanblearioan antolatzen da hilabeteko lehen asteartean 20:00 irratiko lokal berean bilera irekiak eginez. 17 bat irratsaio osatzen dute egungo programazio parrilla, eguneko 24 ordutan etengabe emititzen direlarik zuzeneko irratsaioak, errepikapenak eta musika estilo bati eskainitako musika tarteak. Irratsaioei dagokionez mota desberdinetakoak ditugu magazineak, aktualitatearen ingurukoak, sukaldaritzari buruzkoak, teknologia berriak edota musika estilo konkretu bati eskainiak. Seinalea Donostiako bazter gehienetara ondo iristen da (zulo beltz batzuk izan ezik: Altza, Bidebieta) FM-ko 106.8-an hasiera batean eta horrez gain inguruko herrietara ere (Zarautz, Hernani eta abar) iristen da. Azken urteetan irratiak udal antena publikoan txoko bat izatea lortu du. Horrela emisio arazoak gainditzea lortu du, eta Donostia osora eta inguruetara iristen da orain, frekuentzia ere aldatu delarik: egun, 107.2 FM-an emititzen du.
Irratiak Webgunea du eta saio batzuk egin eta berehala igo eta entzungai izaten dira bertatik, webgunean bertan irratia internet bidez zuzenean entzuteko aukera dago.
Irratiak urtean zehar ekimen desberdinak antolatzen ditu; bai irratia ezagutzera emateko eta baita ere suposatzen dituen gastu desberdinei aurre egiteko. Horien artean nabarmenena duela 9 urtetik hona Egiako Gazte Eszena kontzertu aretoan antolatzen den Irratiaren Festa. Urtarrilaren bigarren asteburuan izan ohi da festa hau, lokalak dituen bi areto ezberdinak aprobetxatuz, bi giro ezberdin eskaintzen ditu, batetik Punk eta Rock inguruko doinuak eta bestetik Doinu dantzagarriagoak Reggae, Dub, Funky edota Elektronikoa.
Bestetik urtean zehar ere hainbat ekimen burutzen ditu irratiak San Tomas egunean postua jarri izan du, Txomin auzoko jaietan txozna eta kontzertuak antolatzen ditu, eta urtean zehar ere kontzertuak, zine emanaldiak etab. antolatu izan ditu. Irratiak metxeroak, kamisetak etab. ere egin eta saltzen ditu.
2014ko abenduaren 17an jakin zenez, Piratek Enbata dator saioa egingo zuten.

## Ikus, gainera

* Euskarazko irrati kateak

## Kanpo estekak

* ttan ttakun irratiaren webgunea
* Datuak: Q12268260

## Erreferentziak

* ↑ «Piratek 'Enbata dator' saioa egingo dute Ttan Ttakunen», Berria, 2014-12-18
# Ttattar (argipena)

Ttattar izenak adiera hauek ditu:
* tximeleta-begizta,
* gorbata.
# Ttiki-Ttaka elkartea

Ttiki-Ttaka elkartea Arabar Errioxako euskaldunak biltzeko asmoz sortutako elkartea da, Lapuebla de Labarcan egoitza duelarik. 1990eko hamarkadaren amaieran sortu zen. Elkartearen egoitza nagusia Lapuebla de Labarcako Tejerias kalean dago. Noizbehinka herriko ikastolan ere egiten dituzte bilerak.

## Ikus, gainera

* Topagunea

## Kanpo estekak

* (Gaztelaniaz)Elkartearen webgunea
* Datuak: Q12268261
# Ttakun Kultura Elkartea

Ttakun Kultura Elkartea Lasarte-Oriako (Gipuzkoa) euskara-elkartea da.
1991ko azaroan sortu zen Lasarten, euskararen normalizazioa bultzatzeko helburuarekin. Hainbat lantaldetan banatua dago, eta aisialdi-taldeak haur, gazte eta gurasoei zuzenduriko ekimenak garatzen ditu; kultura-taldeak, berriz, kultura-ekitaldiak eta Jalgi Kafe Antzokiko eduki kulturala ditu bere esku. Komunikazio-taldeak Txintxarri aldizkaria argitaratzen du.

## Kanpo estekak

* ttakun.com webgunea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12268259
# Ttap

Ttap euskarazko aldizkari digital multimedia da. Bi edizio ditu, bata Gipuzkoarako eta bestea Bizkaiarako.

## Ezaugarriak

Gailu mugikorretatik erabiltzeko asmoz sortu zen. Testuez gain bideoak, audioak eta grafiko interaktiboak ditu.
Aktualitateko elkarrizketa eta iritziak biltzen ditu eta lantzen dituen gaiak ere anitzak dira: moda, teknologia, bidaiak, zinea, literatura...

## Sorrera

Kataluniako Esguard aldizkari digitala oinarri hartuta osatu zen. Esguard berak Euskal Herriko hainbat hedabide eta aldizkarirekin elkarlanean bultzatu zuen, hala nola, Goiena (Debagoiena), Anboto (Durangaldea), Baleike (Zumaia) eta Tokikom Elkartea.
2018ko uztailaren 27an atera zuen 0 alea. Ale honetako protagonistak Nerea Garmendia (Gipuzkoan) eta Alex Sardui (Bizkaian) izan ziren.
2018ko urriaren 11n Nafarroako 0 alea argitaratu zuen (Ttap aldizkariaren 4. zenbakia) 2019an Nafarroako edizioa abiatzeko helburuarekin. Elkarrizketa nagusia Berri Txarrak taldeko Gorka Urbizurekin izan zen.

## Elkarrizketa nagusiak 2018an

| Zenbakia | Gipuzkoa | Bizkaia | Bereziak |
| 0 | Nerea Garmendia | Alex Sardui | |
| 1 | Maialen Chourraut | Eneko Atxa | |
| 2 | Iker Galartza | Eider Merino | |
| 3 | Iker Lauroba | Itziar Ituño | |
| 4 | | | Nafarroa: Gorka Urbizu |
| 5 | Koldo Almandoz | Iholdi Beristain | |
| 6 | Kike Amonarriz | Zaloa Urain | |
| 7 | Asier Illarramendi | Arrate Illaro | |
| 8 | Julen Telleria | Eneko Sagardoy | |
| 9 | Zuriñe Hidalgo | Kerman Lejarraga | |
| 10 | Xabier Oroz | Fredi Paia | |
| 11 | | | Durangoko Azoka |
| 12 | Nekane Balluerka | June Fernández | |
| 13 | Garbiñe Biurrun | Garbiñe Biurrun | |
| 14 | Edurne Ormazabal | Leticia Canales | |
| 15 | Edurne Pasaban | Onintza Enbeita | |

## Erreferentziak

* ↑ (Ingelesez) «Kalean da Ttap, euskarazko aldizkari digital interaktiboa - TOKIKOM» TOKIKOM 2018-07-26 (Noiz kontsultatua: 2018-08-11).
* ↑ «'Ttap' sortu dugu, euskarazko lehen aldizkari digital multimedia - Baleike - Baleike.eus» baleike.eus (Noiz kontsultatua: 2018-08-11).
* ↑ «Egin dezagun ttap!» https://anboto.org (Noiz kontsultatua: 2018-08-11).
* ↑ «'Ttap', aldizkari digital berria eta berritzailea» https://goiena.eus (Noiz kontsultatua: 2018-08-11).
* ↑ «‘Ttap’ aldizkari digital eta multimedia Nafarroara iritsi da» https://euskalerriairratia.eus (Noiz kontsultatua: 2018-10-12).

## Kanpo estekak

* Webgune ofiziala
* Datuak: Q56055992
# Tsūtenkaku

Tsūtenkaku (japonieraz: 通天閣, hitzez hitz: "Zeruraino ailegatzen den dorrea") Osakako dorrea eta turismo-gunea da. Tsūtenkaku Kanko Co., Ltd. (japonieraz: 通天閣観光株式会社, Tsūtenkaku Kankō Kabushiki-gaisha) jabea du eta Hitachiren iragarki-taula du. Naniwa-ku auzoko Shinsekai barrutian kokaturik, 103 metroko altuera du.

## Kanpo estekak

* Datuak: Q1148463
* Multimedia: Tsūtenkaku / Q1148463
# Ttipi-Ttapa

    Artikulu hau herri aldizkariari buruzkoa da; ibiltzeko era gaitzat duena beste hau da: tipi-tapa.
"Ttipi-Ttapa" Nafarroako Mendialdeko euskarazko aldizkaria da. Baztan, Bertizarana, Bortziriak, Leitzaldea, Malerreka, Sara, Senpere, Urdazubi eta Zugarramurdiko informazioa biltzen duena. Egoitza nagusia Lesakan dauka.

## Aldizkaria

Paperezko aldizkariarekin batera agerkari digitala eskura dago interneten noiznahi eta nonahi irakurtzeko.
Euskal Herriko komunikabideen artean bere edukiak interneten zintzilikatu zituen lehena izan zen Ttipi-Ttapa aldizkaria 1996an. Gaur egun 6.000 aleko tirada eta 29.000 irakurle inguru ditu (2018ko ekaineko datuak, CIES).

## Ikus, gainera

* Euskal Herriko hedabideak
* Euskarazko aldizkarien zerrenda

## Kanpo estekak

* Ttipi-Ttaparen webgunea
* "Tokikom" atarian
* Datuak: Q12268262
# Tswanerazko Wikipedia

Tswanerazko Wikipedia Wikipediaren tswanerazko edizioa da. 2009ko urriaren hasieran 102 artikulu baino ez zituen eta Wikipedien zerrendan 244.a zen.

## Kanpo estekak

* Tswanerazko Wikipedia
* Datuak: Q3568063
# Tsygankoita

Tsygankoita mineral bat da.

## Ezaugarriak

Tsygankoita elementu kimiko mineralaren formula kimikoa hau da: ${\ce {Mn8Tl8Hg2(Sb21Pb2Tl)S48}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Tsygankoite: Mineral information, data and localities.» www.mindat.org (Noiz kontsultatua: 12-05-2019).
# Ttarttalo (argipena)

Ttarttalo izenak adiera zenbait ditu:
* Tartalo, euskal mitologiako pertsonaia;
* Ttarttalo, Euskal Herriko argitaletxea.
# Tours Mercuriales

Tours Mercuriales (euskaraz: «Mercuriales dorreak») bi bulego dorre dira Seine-Saint-Denis departamenduan Bagnoleten.
Bi dorreak, SAEPek, Eiffage Holding konpainiak, 1975ean eraikiak, Pariseko ingurabidearen ertzean daude, Bagnolet atetik gertu, Jean-Jaurès, Adélaïde-Lahaye, Sadi-Carnot eta Gambetta etorbidea inguratuta dago. Tour Levant (ekialdean) eta Tour Ponant (mendebaldean) deitzen zaie.
Dorre hauek Parisko ekialdean kokatutako negozio barrutien proiektu garrantzitsu baten parte ziren, [vLa Défense]] auzoa mendebaldean berdintzea helburu zuena.
Dorreen arkitektura New Yorkeko World Trade Centerreko dorre bikien inspirazioan dago.

## Erreferentziak

* ↑ (Frantsesez)Les Mercuriales, quel succès !
* ↑ (Frantsesez)Les Mercuriales - Tour Ponant

## Kanpo estekak

* (Frantsesez) Tours Mercuriales
* Datuak: Q3535524
* Multimedia: Tours Mercuriales / Q3535524
# Toursko barrutia

Tourseko barrutia Indre eta Loira departamenduaren barruan dagoen Frantziako barruti bat da. 424.651 biztanle ditu 2.629 kilometro koadrotan. Guztira 123 udalerri ditu. Bere hiriburua Tours da.

## Kanpo estekak

* Datuak: Q702657
# Toursko gaztelua

Toursko gaztelua (frantsesez: Château de Tours) Frantziako Erdialdea-Loira Harana eskualdeko Indre eta Loira departamentuko Tours hiriko alde zaharrean dagoen gaztelua da.
XI. mendean eraiki zutenean, Erdi Aroko gaztelu xumea izan zen. XIII. mendean zabaldua, XV. mendean errege-egoitza bilakatu zen. 1913an gobernuak monumentu historiko izendatu zuen. Egun arte-museoa da, Joan Miró, Daniel Buren edo Nadarren lanak dituena.

## Erreferentziak

* ↑ Mérimée, Frantziako Kultura Ministerioa. PA00098260. .
* ↑ Tours.fr. Culture - Expositions au Château de Tours. .

## Kanpo estekak

* Datuak: Q1094822
* Multimedia: Château de Tours / Q1094822
# Toursko Arte Ederretako Museoa

Toursko Arte Ederretako Museoa (Musée des Beaux-Tourseko Arteak) Tours hiriko gotzainaren jauregi zaharrean dago 1910etik, St. Gatien katedraletik gertu. Bilduma aberatsak eta askotarikoak erakusten ditu, Frantziako pinakoteka nabarmenetakoa da, bai kalitateari dagokionez, bai aurkeztutako lanen aniztasunari dagokionez.

## Eraikina

Patioan, Libanoko zedrobat nabarmentzen da eta disekatutako elefantea (Fritz) museoaren pareko eraikin batean. Elefante hori eraso batean hil zuten Tourseko kaleetan, Barnum & Bailey zirkuan zirkuko desfile batean, 1902ko ekainaren 10ean.
Museoak 12.000 obra baino gehiago ditu, eta horietatik 1.000 jendearen eskura daude. Beheko solairuan, museoak XV. eta XVI. mendeetako Tourseko arteari eskainitako aretoa du.
Museoa monumentu historiko gisa sailkatu zen 1983ko ekainaren 27an.

## Bildumak

Museoak pintura-bilduma handi eta nahiko homogeneoa du, eta hainbat maisulan biltzen ditu, hala nola Andrea Mantegnaren batzuk.
* Italiako primitiboen bilduma: Andrea Mantegna, Antonio Vivarini, Giovanni di Paolo eta Lorenzo Venezianoren obrak. Hurrengo mendeetako pintura italiarrean Giovanni Battista Moroni, Mattia Preti, Sebastiano Conca, Francesco Caire eta Giuseppe Bazzaniren lanak.
* Jean-Claude Vignon, Philippe de Champaigne, Jacques Blanchard, Noël Coypel, Eustache Le Sueur, Jean Jouvenet, Charles-André van Loo, Hyacinthe Rigaud, Angelica Kauffman.
* Pintura flamenkoaren eta holandarraren bildumak: Rubens (Andre Maria eta haurra), Rembrandt, Frans II Francken, Gerard ter Borch, Bartholomeus van der Helst, David Teniers gaztea eta beste artista batzuen lanak.
* Pintura modernoa_ Maurice Denis edo Maria Helena Vieira da Silva adibidez.
* Eskulturan, Jean-Antoine Houdon, Auguste Rodin, Antoine Bourdelle, Alberto Giacometti eta Olivier Debréren eskulturak daude.

## Iruditegia

Margolanak:
* Dianak Kalistoren haurdunaldia ikusi du, Angelica Kauffman.
* Berpizkundea, Andrea Mantegna, 1459
* Morroi barkaezinaren parabola Claude Vignon, 1629
* Apolok Isse artzainari bere jainkotasuna erakutsi dio, François Boucher,, 1750
* Tours, ikuspegi panoramikoa, Demachy
Kanpoaldea eta elefantea:
* Zedro ospetsua eta, atzealdean, Toursko katedrala
* Fritz elefantea.

## Erreferentziak

* Artikulu hau, osorik edo zatiren batean, katalanezko wikipediako «Museu de Belles Arts de Tours» artikulutik itzulia izan da, 2023-02-11 data duen 31300456 bertsioa oinarritzat hartuta. Sartze-datarik ez duten erreferentziak, edo 2023-02-11 baino lehenago datatuak, jatorrizko artikulutik ekarri dira itzulpenarekin batera.
* ↑ Musée des Beaux-Arts de Tours. Musées des la Région Centre.
* ↑ Visite du musée des beaux-arts de Tours. France 3 gener 2010.
* ↑ Le Musée des Beaux-Arts de Tours. Webmuseo 12 desembre 2008.
* ↑ elciervo. "Fritz", el elefante del Museo de Bellas Artes de Tours.. (Noiz kontsultatua: 2023-06-11).
* ↑ Bordier, Dominique. (15 desembre 2010). La Nouvelle République.
* ↑ Mérimée, Frantziako Kultura Ministerioa. PA00098132. .

## Kanpo estekak

* Datuak: Q2404549
* Multimedia: Musée des Beaux-Arts de Tours / Q2404549
# Toursko katedrala

Toursko San Gatzianoren katedrala (frantsesez: Cathédrale Saint-Gatien de Tours) Frantziako Erdialdea-Loira Harana eskualdeko Indre eta Loira departamentuko Tours hiriko alde zaharrean dagoen katedral gotiko bat da. Toursko elizbarrutiaren egoitza nagusia da.

## Historia

San Maurizioren lehenengo katedrala Lidorio gotzainak eraiki zuen IV. mendearen erdialdean. 561ean erre eta Gregorio Tourskoak 590. urtean zaharberritu zuen. 1166an, Luis VII.a Frantziakoa eta Henrike II.a Ingalaterrakoa Anjouko kondearen arteko liskarretan erre zuten.
Egungo katedrala 1170 eta 1547 artean eraiki zuten San Gatzianoren omenez.
1862an gobernuak monumentu historiko izendatu zuen..

## Erreferentziak

* ↑ Louis Grodecki, ed. Vitraux du Centre et des Pays de la Loire, Corpus vitrearum : Recensement des vitraux anciens de la France. II Paris: Éditions du CNRS, 120-132 or. ISBN 2-222-02780-2..
* ↑ Mérimée, Frantziako Kultura Ministerioa. PA00098135. .

## Kanpo estekak

* Datuak: Q547013
* Multimedia: Cathédrale Saint-Gatien de Tours / Q547013
# Tours Société Générale

Tours Société Générale La Défense, Nanterren aurkitzen diren bulego etxe-orratz bikiak dira. Société Généraleren egoitza izateko ireki zituzten ateak 1995. urtean, Frantziako banku talde handienetarikoa baita. Bi eraikinek 165m-ko altuera dute eta 38 solairu dituzte. Bulegoen espazio erabilgarria handia izan arren, Société Généralek toki gehiago behar zuen eta hirugarren etxe-orratz bat eraiki zuten, Tour Granite dorrea.

## Kanpo estekak

* Datuak: Q3052184
* Multimedia: Tours Chassagne et Alicante / Q3052184
# Tours Duo

Tours Duo (euskaraz: «Duo dorreak») eraikitzen ari diren bi etxe orratz dira, Parisko 13. barrutian kokatuta, ingurabidearen eta Ivry-sur-Seine-ren ertzean.
Erabilera mistoaren proiektuak 108.000 m2 baino gehiago hartzen ditu. Nagusiki bulegoak hartzen ditu, Natixis bankuaren (BPCE Taldea) egoitza kokatuko dutenak, baina baita hotela, jatetxea, Parisera begira terraza panoramikoa duen taberna, auditorioa, dendak eta terraza berdeak ere.
Amaitutakoan, Duo dorre 1, 180 m-koa, hiriburuko hirugarren eraikinik altuena izango da Eiffel dorrea (324 m) eta Tour Montparnasse (209 m) ondoren, etorkizuneko Triangle dorrearekin parekatuta. Osoak hiriburuko ateetan hainbat dorrek eta eraikin altuek osatutako "gerrikoa" osatu behar du.
Lanak 2017ko martxoaren amaieran hasi ziren, bi dorreen entrega 2021erako aurreikusita dago.

## Erreferentziak

* ↑ (Frantsesez)Portefeuille
* ↑ (Frantsesez)Ces chantiers qui façonnent le nouveau visage de Paris

## Kanpo estekak

* (Frantsesez) Tours Duo
* Datuak: Q3533060
* Multimedia: Tours Duo / Q3533060
# Tres Valles (udalerria)

Tres Valles Mexikoko udalerri bat da. Veracruz de Ignacio de la Llave estatuan kokatua dago. 2010ean 45.095 biztanle zituen 548,11 km²ko azaleran. Herriburua [[Tres Valles (Tres Valles)|Tres Valles]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845628
* Multimedia: Tres Valles Municipality / Q3845628
# Tres cuartetos

Tres cuartetos para dos violines, viola y violonchelo Juan Crisostomo Arriagaren kuarteto-bilduma da, bi biolin, biola eta biolontxelorako 1823an sortua. Jada beste lan sortu arren, hauxe izan zen Arriagak bere bizitzan argitaratu zuen lehena. Parisen argitaratu zuen 1824an.

## Erreferentziak

* ↑ Pérez de Arriaga, Joaquín. (2004). Joaquín Pérez de Arriaga ed. Juan Crisóstomo de Arriaga (1806-1826); Obra Completa para Cuarteto de Cuerda. Madril: Polifemo ISBN 84-86547-74-1..
* ↑ Juan Crisóstomo de Arriaga - Aniversario 200. Urteurrena. .